## Odluka o općinskim porezima Općine Lovinac

### NN 16/2002 (19.2.2002.), Odluka o općinskim porezima Općine Lovinac

# OPĆINA LOVINAC

395

Na osnovi članka
3. i 30. Zakona o financira­nju jedinica lokalne i područne (re­gionalne)
samouprave (»Narodne novine« br. 117/93, 69/97, 73/00, 59/01 i 127/00) i članka
16. Statuta Općine Lovinac (»Županijski glasnik« br. 17/01), Općinsko vijeće Op­ćine
Lovinac na svojoj 14. redovnoj sjednici održanoj  4. veljače 2002. godine donijelo je

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom Odlukom utvrđuju se stope, visina, te način obračuna i plaća­nja općinskih
poreza i prireza koji su vlastiti prihodi Općine Lovinac.

II. VRSTE POREZA I PRIREZA

Članak 2.

Općini Lovinac pripadaju sljedeći porezi:

1. prirez porezu na dohodak,

2. porez na potroš­nju,

3. porez na kuću za odmor,

4. porez na nekorištene poduzetničke nekretnine

5. porez na tvrtku ili naziv,

6. porez na korište­nje javnih površina.

1. Prirez porezu na dohodak

Članak 3.

Prirez porezu na dohodak plaća se po stopi od 3%.

Članak 4.

Prirez porezu na dohodak plaćaju svi obveznici plaća­nja poreza na
dohodak koji imaju prebivalište ili uobičajeno boravište na području općine
Lovinac.

Osnovica prireza porezu na dohodak je porez na dohodak a obvezan ga je
obračunavati, obustaviti i na propisani uplatni račun uplatiti poslodavac
istodobno s isplatom dohotka.

2. Porez na potroš­nju

Članak 5.

Porez na potroš­nju plaća se na potroš­nju alkoholnih i bezalkoholnih pića
i piva, osim za kavu i čaj, prodanih u ugostite­lj­skim objektima na području
općine Lovinac po stopi od 3%.

Članak 6.

Osnovica poreza na potroš­nju iz čl. 6. ove Odluke jest prodajna cijena
pića, po kojoj se pića prodaju u ugostite­ljskim objektima na području općine
bez poreza na dodanu vrijednost.

Članak 7.

Obveznik poreza na potroš­nju jest pravna i fizička osoba koja pruža
ugostite­ljske usluge na području općine Lovinac.

Članak 8.

Porez na potroš­nju obveznik poreza obračunava i plaća do 15-og u
mjesecu za prethodni mjesec na način propisan Zakonom o porezu na dodanu
vrijednost.

3. Porez na kuće za odmor

Članak 9.

Obveznici plaća­nja poreza na kuće za odmor su fizičke i pravne osobe
koje su vlasnici kuća za odmor, a koje se nalaze na području općine Lovinac.

Kućom za odmor smatra se svaka zgrada, dio zgrade ili stan koji se
koristi povremeno ili sezonski, osim gospodarskih zgrada koje služe za smještaj
po­ljoprivrednih strojeva oruđa i drugog pribora.

Članak 10.

Porez na kuće za odmor ne plaća se za kuće za odmor koje se ne mogu
koristiti zbog ratnih razara­nja i prirodnih nepogoda (poplava, požara, potresa
i sl.) te starosti i trošnosti.

Članak 11.

Obveznici plaća­nja poreza na kuće za odmor moraju do 31. ožujka godine
za koju se porez razrezuje, Poreznoj upravi Gospić, dostaviti potrebne podatke
o kućama za odmor radi razreza poreza.

Članak 12.

Porez na kuće za odmor plaća se godiš­nje u iznosu 10,00 kuna po jednom četvornom
metru korisne površine.

Obveznici plaća­nja poreza za kuće za odmor dužni su platiti porez u
roku 15 dana od dana dostave rješe­nja o utvrđiva­nju poreza na kuće za odmor.

4. Porez na nekorištene poduzetničke nekretnine

Članak 13.

Porez na nekorištene poduzetničke nekretnine plaća se na nekretnine
namije­njene obav­lja­nju poduzetničke djelatnosti (proi­zvodni i drugi
poslovni prostor) koje se ne koriste.

Pod nekorištenim poduzetničkim nekretninama smatraju se nekretnine u
kojima se ne obav­lja djelatnost godinu dana.

Članak 14.

Obveznik poreza na nekorištene poduzetničke nekretnine je fizička i
pravna osoba, vlasnik nekretnine.

Osnovica poreza na nekorištene poduzetničke nekretnine je korisna površina
nekretnine izražena u četvornim metrima, a porez se plaća u iznosu od 15,00
kuna po četvornom metru nekorištene poduzetničke nekretnine godiš­nje.

Članak 15.

Porez na nekorištene poduzetničke nekretnine ne plaća se na:

– nekretnine koje su dodije­ljene Općini Lovinac na privremeno uprav­lja­nje,

– nekretnine koje imaju svojstvo kulturnog dobra prema Zakonu o zaštiti
i čuva­nju kulturnih dobara (»Narodne novine« br. 69/99),

 – nekretnine koje se mogu
koristiti poradi više sile (potresa, poplava, i sl.) te trošnosti.

Članak 16.

Obveznici poreza na nekorištene poduzetničke nekretnine moraju Poreznoj
upravi Gospić dostaviti podatke o nekorištenim poduzetničkim nekretninama
najkasnije do 31. ožujka godine za koju se porez utvrđuje.

5. Porez na tvrtku ili naziv

Članak 17.

Porez na tvrtku ili naziv plaćaju pravne ili fizičke osobe koje su
obveznici poreza na dobit ili poreza na dohodak i re­gistirani su za obav­lja­nje
djelatnosti i to:

1. Pravne osobe s područja industrije,
          šumarstva, gradite­ljstva i
prometa                         350,00 kuna

2. Pravne osobe koje obav­ljaju promet roba
          i usluga s područja trgovine:

a) za
propagandu, oglašava­nje, marketing i
dekoraciju, trgovačka poduzeća, robne
kuće, predstavništva inozemnih i domaćih
tvrtki, poduzeća za kontrolu kvalitete i
kvantitete roba, poduzeća za promet
otpacima, poduzeća koja obav­ljaju promet
roba i usluga s inozemstvom i poslovna
udruže­nja                                                        450,00 kuna

b) za promet prehrambenim proizvodima
i poduzeća koja trgovačku djelatnost obav­ljaju
u kioscima, boksovima, pavi­ljonima
i pokretnim prodavaonicama                            250,00 kuna

3. Pravne osobe s područja ugostite­ljstva
i turizma:

a) ugostite­ljska poduzeća za svaku poslovnu
jedinicu (restorane, gostionice, barove,
buffete, kavane, krčme, konobe  i druge
objekte u kojima se toče alkoholna pića,
igračnice, automat-klubove i hotele)                 450,00 kuna

b) turistička poduzeća                                          350,00
kuna

c) prenoćišta, ugostite­ljske jedinice
otvorenog tipa pri pravnim osobama
ako se u ­njima ne toče alkoholna pića,
mliječni i dijetalni restorani te restorani
sa samoposluživa­njem                                      180,00 kuna

4. Pravne osobe koje obav­ljaju obrtničke
djelatnosti                                                            450,00 kuna

5. Fizičke osobe koje obav­ljaju
obrtničke
djelatnosti:

a) samostalni ugostite­lji, trgovačke i
zabavne rad­nje                                                450,00 kuna

b) proizvodne i uslužne djelatnosti                        250,00 kuna

c) drugi                                                               350,00 kuna

6. Poduzeća stambene i
komunalne
djelatnosti                                                            350,00 kuna

7. Pravne osobe s područja
financira­nja
i osigura­nja osim Narodne banke Hrvatske
i Zavoda za platni promet                                     450,00 kuna

8. Stovarišta i skladišta
svih pravnih osoba               450,00 kuna

9. Druge pravne osobe                                            350,00 kuna

Ako je na istom objektu istaknuto više naziva tvrtke, odnosno naziva
iste pravne i fizičke osobe, plaća se samo jedan spomenuti iznos poreza.

Ako postoji više vlasnika obrtničke rad­nje ili poduzeća plaća se samo
jedan porez.

Članak 18.

Tvrtkom ili nazivom u smislu članka 26. ove Odluke, smatra se ime pravne
i fizičke osobe pod kojima poduzeće ili rad­nja posluje, osim natpisa na
klupama, stolovima i otvorenim prodajnim mjestima na tržnici, na kojima se
prodaju živežne namirnice, natpisa što ih građevinska poduzeća ističu na
gradilištima te naziva poslovnih jedinica koje ne posluju s trećim osobama.

Članak 19.

Porez na tvrtku ili naziv plaća se godiš­nje, a u roku 15 dana od dana dostave
rješe­nja kojim je porez na tvrtku ili naziv utvrđen.

Članak 20.

Obveznici poreza na tvrtku ili naziv koji ne obav­ljaju djelatnost ne
plaćaju porez na tvrtku ili naziv.

Ako se tvrtka upiše u re­gistar ili prestane s radom tijekom godine, plaća
se srazmjerni dio poreza na tvrtki ili naziv iz članka 26. ove Odluke.

Članak 21.

Obveznik poreza na tvrtku ili naziv dužan je promjenu imena tvrtke,
odnosno naziva i svaku drugu promjenu koja utječe na visinu poreza prijaviti
Poreznoj upravi Gospić u roku 15 dana od upisa u re­gistar odnosno nastale
promjene.

Članak 22.

Porez na tvrtku ili naziv ne plaćaju:

– trgovačka poduzeća, ustanove i javna poduzeća u većin­skom vlasništvu
Općine Lovinac,

– obrtnici u prve dvije godine rada;

– fizičke osobe, invalidi Domovinskog rata sa 50% invaliditeta i više
koji samostalno obav­ljaju djelatnost.

6. Porez na korište­nje javnih površina

Članak 23.

Porez na korište­nje javnih površina plaćaju fizičke i pravne osobe koje
koriste javne površine za postav­lja­nje objekata i naprava privremenog
karaktera.

Članak 24.

Javnom površinom u smislu ove Odluke, smatraju se zem­ljišta koja su, u
skladu s prostornim planom, namije­njena općoj uporabi (ulice, trgovi, igrališta,
parkovi, zelene površine, parki­ra­lišta i sl.)

Članak 25.

Za korište­nje javnih površina plaća se porez za svaki četvorni metar
površine koja se koristi. Porez na korište­nje javnih površina obračunava se u
dnevnom iznosu od 0,20 kuna.

III. POSEBNE ODREDBE

Članak 26.

Pravne i fizičke osobe kao i druge financijske institucije dužne su, na
zahtjev tijela za financijske poslove Općine Lovinac, dostaviti podatke,
odnosno omogućiti uvid u poslovne k­njige i evidencije zbog prikup­lja­nja
podataka potrebnih za utvrđiva­nje poreza.

Članak 27.

Kada obveznik poreza i prireza dospjeli porez ili prirez ne plati u
propisanom roku, porez se prisilno naplaćuje po odredbi o prisilnoj naplati
poreza, prema Zakonu o porezu na dohodak.

Članak 28.

Obav­lja­nje poslova utvrđiva­nja i naplate poreza povjerava se Poreznoj
upravi Gospić uz naknadu od 5% od ukupno naplaćenih poreza što će se re­gulirati
Ugovorom.

IV. PRIJELAZNE I ZAVRŠNE ODREDBE

Članak 29.

Ova Odluka stupa na snagu 8 dana nakon objave u »Narodnim novinama« i »Županijskom
glasniku Ličko-se­njske županije.«

Članak 30.

Stupa­njem na snagu ove Odluke prestaje važiti Odluka o općinskim
porezima od 7. prosinca 1998. godine objav­ljena u »Županijskom glasniku Ličko-se­njske
županije« br. 2/99.

Klasa:
400-08/02-01/01.
Urbroj: 2125/10-02-01.
Lovinac, 4. ve­ljače 2002.

Predsjednik
**Daniel Jurjević,** v. r.

Odluka, NN 16/2002-395
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)